Tolong jelaskan mengenai David Cameron dalam bahasa jawa

David William Donald Cameron () inggih punika Mahamantri Karajan Manunggal lan ugi pangarsanipun Parté Konservatif (Karajan Manunggal). Cameron makili Witney (parlemén Inggris) minangka anggota parlemén.

Cameron sinau ngèlmu filsafat, pulitik, lan ékonomi ing Universitas Oxford, panjenenganipun pikantuk gelar kaurmatan ing kelas kapisan. Panjenenganipun lajeng ndèrèk Dhepartemen Panaliten Konservatif lan dados penasihat khususipun Norman Lamont, lajeng ugi dados panasihatipun Michael Howard. Cameron ugi dados dhirektur COrporate Affairs ing Carlton Komunikasi ngantos pitung taun dangunipun.

Wonten ing satunggalipun penyalonan ingkang kapisan kanggé parlemén ing Stafford nalika taun 1997 panjenenganipun kalah. Nanging Cameron kapilih minangka anggota parlemén kanggé Oxfordshire, konstituensi saking parelemén Inggris. Kalih taun salajengipun, panjenenganipun dipunpromosikaken dados pangarsanipun parté oposisi. Panjenenganipun dados pangarsanipun lan ngatur kampanye pamilian umum taun 2005. Kanthi citra publik ingkang saé minangka calon mudha ingkang modherat saéngga saged narik kawigaten pamilih enèm, panjenenganipun lajeng menang dados pangarsanipun kapemimpinan konservatif ing taun 2005.

Nalika pamilian umum 2010 ingkang dipunwontenaken ing tanggal 6 Mèi, parté konservatif menangaken 307 kursi lan Cameron lajeng dipunlantik dados mahamantri ing tanggal 11 Mèi 2010.